
עונשו של יששכר הכוהן
כריתות כח, ב
צווחה רביעית: פתחו שערים והוציאו יששכר איש כפר ברקאי, שמכבד עצמו ומבזה קדשי שמים. מאי הוי עביד? הוה כריך שיראי על ידיה והוה עביד עבודה. מאי סליקא ליה? ינאי מלכא ומלכתא הוו יתבין, מלכא אמר גדיא יאי ומלכתא אמרה אימרא יאי, אמרו: נשייליה ליששכר איש כפר ברקאי, דכהן גדול הוא וקים ליה קדירה. שיילוהו, א"ל: אי גדיא יאי ייסק לתמידא! בהדי דאמר אחוי בידיה, אמר להון מלכא: הואיל ואחוי בידיה, קוצו לידיה דימינא. יהיב שוחדא, קציוה לידיה שמאלא. שמע מלכא, אמר: ליקצו נמי לידיה דימינא. אמר רב יוסף: בריך רחמנא דשקליה ליששכר איש כפר ברקאי למטרפסיה. אמר רב אשי: ולא הוה תני ליה, דתנן: כבשים קודמין לעזים בכל מקום, יכול מפני שמובחרין? ת"ל: ואם כבש, מלמד ששניהן שקולין כאחת. רבינא אמר: אפילו מקרא נמי לא קרא, דכתיב: אם כבש, אם עז. א"ר אלעזר א"ר חנינא: תלמידי חכמים מרבים שלום בעולם, שנאמר: וכל בניך למודי ה' ורב שלום בניך, [אל תקרי בניך אלא בוניך]. הדרן עלך המביא אשם וסליקא לה מסכת כריתות.
1. יששכר איש כפר ברקאי
גורלו של יששכר איש כפר ברקאי מזכיר את קורותיו של אדוני בזק: 
(ו) וַיָּ֙נָס֙ אֲדֹ֣נִי בֶ֔זֶק וַֽיִּרְדְּפ֖וּ אַחֲרָ֑יו וַיֹּאחֲז֣וּ אֹת֔וֹ וַֽיְקַצְּצ֔וּ אֶת־בְּהֹנ֥וֹת יָדָ֖יו וְרַגְלָֽיו:
(ז) וַיֹּ֣אמֶר אֲדֹֽנִי־בֶ֗זֶק שִׁבְעִ֣ים׀ מְלָכִ֡ים בְּֽהֹנוֹת֩ יְדֵיהֶ֨ם וְרַגְלֵיהֶ֜ם מְקֻצָּצִ֗ים הָי֤וּ מְלַקְּטִים֙ תַּ֣חַת שֻׁלְחָנִ֔י כַּאֲשֶׁ֣ר עָשִׂ֔יתִי כֵּ֥ן שִׁלַּם־לִ֖י אֱלֹהִ֑ים וַיְבִיאֻ֥הוּ יְרוּשָׁלִַ֖ם וַיָּ֥מָת שָֽׁם"[footnoteRef:1].  [1:  שופטים פרק א.] 

אכן יש הטוענים שיששכר איש כפר ברקאי "היה גלגול אדוני בזק[footnoteRef:2]". " וי"ל להמדרש רבה נח פל"ז ס"ז הראשונים על ידי שהיו משתמשין ברוח הקודש היו מוציאין לשם המאורע... וידעו ברוח קדשם שאינם שייכים לאלו השמות, והאי דפסחים ברוה"ק היה נקרא יששכר, יש שכר, לרמז דיש שכר ועונש, והוא שקל למטרפסיה[footnoteRef:3]". באופן דומה דורש הבן איש חי דווקא לשבח: הכוהן הגדול נענש בחייו, כדי שהשכר יישמר לו לעולם הבא. [2:  שו"ת דברי יציב חלק אה"ע סימן ק בשם סדר הדורות (סדר תנאים ואמוראים אות י' בסופו).]  [3:  דברי יציב שם.] 

"יששכר - ... יש לו שכר בעולם הבא... כפר - ... שנעשה לו כפרה. ברקאי - אותיות באקראי, שבא לו זה הדבר (כביכול) באקראי... למיטרפסיה - ... למיטר פסיה... כדי לשמור פיסת ידו מעונש עולם הבא[footnoteRef:4]". [4:  בן יהוידע, פסחים נז, א ד"ה בריך רחמנא.] 

2. חטאו של הכוהן הגדול
יש לדייק במה בדיוק חטא הכוהן הגדול. רש"י מבאר:
"חציצה פוסלת בקדשים, דבעינן ולקח הכהן שיקח בעצמו, ועוד: דבזיון הוא[footnoteRef:5]". [5:  רש"י פסחים נז, א ד"ה כריך ידיה בשיראי.] 

נדגיש שמכאן נלמד ש"אף בעבודת אברים צריך שלא יהי' חציצה בין כהן לאברים[footnoteRef:6]". [6:  שו"ת אבני נזר חלק או"ח סימן עה. הדיון הראשי הוא על חציצה בין הגוף לבגד (זבחים יט, א).
] 


 בעלי התוספות תוהים מדוע בלולב הדין שונה: "וא"ת והא גבי לולב לא אמרינן הכי בפרק לולב הגזול (סוכה דף לז.) גבי לא לינקוט אינש לולבא בסודרא, רבא אמר: לקיחה על ידי ד"א שמה לקיחה? ותירץ ר"י דהתם מיירי באוחז הלולב על ידי סודר כעין צבת, כגון שכרך הלולב בסודר ואוחז בסודר, שהסודר מסייעו להחזיק. וכי האי גוונא לא הויא חציצה. וכן משמע בההיא שמעתא דבהכי מיירי, דהא קאמר התם: לא ליהדוק אינש לוליבא בהושענא דילמא נתרי טרפי והוי כחציצה[footnoteRef:7]. רבא אמר מין במינו אינו חוצץ. משמע דבשאינו מינו – חוצץ, והיינו משום דההיא הוי כעין דשמעתין דכריך ידיה בשיראי דכי האי גוונא שייכא חציצה[footnoteRef:8]". [7:  "הלולב משיר עלי הדס והערבה, ומשתיירין באגד, וחוצצין בין מין למין, ואינם אגודים יחד" (רש"י סוכה לז, ב ד"ה דלמא נתרי טרפי).]  [8:  תוספות פסחים נז, א ד"ה דכריך ידיה בשיראי.] 

 במסכת סוכה ניסו בעלי התוספות להציע חילוק נוסף:
"אף על גב דלקיחה על ידי ד"א שמה לקיחה [לרבא], ה"מ דרך כבוד כדמוכח בסוף פירקין (דף מב.) גבי לולב שהוציאו בכלי דפריך עלה: והאמר רבא לקיחה על ידי דבר אחר שמה לקיחה? ומשני הני מילי דרך כבוד, אבל דרך בזיון לא. והשתא נמי אף על גב דכריך ידיה בשיראי, לכבוד עצמו היה עושה שלא יתלכלכו ידיו בדם האברים ומבזה קדשי שמים קרי ליה התם[footnoteRef:9]".  [9:  תוספות סוכה לז, א ד"ה דבעינא.] 

לפי זה ניתן לומר שצעקות העזרה כולן היו לעורר על דברים שאינם ניכרים.
"לפי זה י"ל דיששכר הראה עצמו כאילו עושה כן משום כבוד עבודה. כמו שלבש בגדי יקר על בשרו, כן הלביש ג"כ על ידיו. אשר על כן כרך בשיראי שהוא בגד יקר הערך ולפי זה אין כאן חציצה, ולכן לא מיחו הכהנים. אכן לבוחן לבבות הי' גלוי שלא משום כבוד עבודה עושה כן, אלא אדרבא משום בזיון שלא ללכלך ידיו. ומה שכרך בשיראי הי' משום כבוד עצמו להתגאות. וא"כ שפיר יש כאן חציצה ופסול עבודה ע"פ מחשבתו וזהו שנתפרסם ע"י צווחת העזרה[footnoteRef:10]". [10:  ערוך לנר כאן.] 

בעל פני יהושע סבור שהחילוק בין סוגייתנו לבין לולב פשוט:
"ולולי פירוש ר"י היה נראה לי דבלא"ה יש לחלק בפשיטות בין חציצה דחולין לחציצה דקדשים דקפיד רחמנא טובא כדמשמע בפ"ב דזבחים (דף י"ט ע"א) לענין חציצה ויתור בגדים[footnoteRef:11]". [11:  פני יהושע פסחים נז, א.] 

הרב יִשָּׂשכָר בֶּר אַיילְנְבּוּרְג, בעל 'צידה לדרך', מוצא פגם נוסף בעבודה המתוארת:
 "ולי נראה לפרש פסול אחר נוסף על החציצה, הוה עביד בקדשים עם זה שכריך ידיו בשיראי, והיינו יתור בגדים, דכיון שכריך ידיה בשיראי כדי שלא ילכלך ידיו בבשר ובדם, מסתמא היה בשיראי שלש על שלש אצבעות, ובפרק המוצא תפלין (עירובין קג, ב) ובפ"ב דזבחים (יט, א) אמר רבא: במקום בגדים אפילו נימא אחת חוצצת, שלא במקום בגדים שלש על שלש הוי יתור בגדים ועבודתו פסולה. ולפיכך צריך להגיה כאן "ומחלל" קדשי שמים, במקום ומבזה, כדגרסינן בפרק מקום שנהגו... כי עבודתו היתה פסולה בין שהוא משום חציצה בין שהוא משום יתור בגדים[footnoteRef:12]".  [12:  באר שבע כאן. 
] 

ב'ערוך לנר' אינו מקבל לכאורה הצעה זו:
"ולא הבנתי, כיון שבאמת הי' חציצה א"כ אין כאן עבודה ואיך שייך פסול ייתור בגדים שאינו רק אם בשעת עבודה הי' לובש יתר בגד אבל כאן שעבודתו לאו עבודה הוי ודאי לא הי' חייב מיתה משום ייתור בגדים ואיך שייך שמחלל עבודה [footnoteRef:13]... ועכ"פ גרסתנו ומבזה קדשי שמים אתי שפיר דמחלל לא שייך רק גבי ייתור בגדים דילפינן מחוסר בגדים דנקרא זר כדאמרינן: (זבחים יז ב) אין בגדיהם עליהם אין כהונתם עליהם ובזה כתיב חלול וחייב מיתה. אבל כיון שהי' חציצה א"כ עבודתו לאו עבודה ולא הוי כזר שעבד אלא כמי שלא עבד כלל א"כ אין כאן רק פסול עבודה אבל לא מיתה ולא חלול ולא שייך לשון ומחלל דלא כתיב רק בזר שעבד עבודה כהלכתה[footnoteRef:14]". [13:  כאן בכל זאת מיישב בערוך לנר את דברי ה'באר שבע', ואכן בהמשך הוא ישתמש בדעתו.
"וא"ל דלפ"ז אפילו חשבו הכהנים שעושה דרך כבוד ואין כאן חציצה למה לא מיחו משום ייתור בגדים די"ל דהם סברו כר' יוחנן דס"ל בזבחים (יט, א) דשלא במקום בגדים לא הוי ייתור ואולי יששכר בעצמו הי' סובר כן ואף דבאמת לא פסקינן כן אלא כרבא דחשיב ייתור אפילו שלא במקום בגדים מכ"מ כיון שלא הי' זה חטא מפורסם ואפשר אפילו לא ידוע לו לא הי' נענש על זה".
]  [14:  ערוך לנר כאן.] 

בפשטות חטא יששכר כנגד המלך בזלזול בידיו, ועל כן נענש בידיו[footnoteRef:15]. על דרך הדרש ניתן להוסיף שמנע מן המצווה להחיות את ידיו, התנהגותו גם בולטת כניגוד גמור לזו של דוד המלך:  [15:  דף על הדף כאן בשם ספר תפוחי חיים על הש"ס (עמ' קיב).] 

"אמר דוד לפני הקדוש ברוך הוא: רבונו של עולם, לא חסיד אני? שכל מלכי מזרח ומערב יושבים אגודות אגודות בכבודם, ואני ידי מלוכלכות בדם ובשפיר ובשליא כדי לטהר אשה לבעלה[footnoteRef:16]". [16:  ברכות ד, א.] 

נוסף לזה, חטא גם כלפי שמיים, שנכנס לדיון מה טעים יותר, "כביכול הקדוש ברוך הוא זקוק לאכילת הקרבנות, ולכן בחר לעצמו מאכל הטוב והערב ביותר ח"ו[footnoteRef:17]". [17:  דף על הדף כאן.] 

3. הלכות הנלמדות מסיפורנו
"כתב הרב פחד יצחק (מערכת ת')... דאסור להתפלל בבתי ידים, דהוי כיוהרא ובזיון, כדאמרינן בפסחים (נז א) גבי יששכר איש כפר ברקאי, וגם אין דרך לעמוד בכך בפני גדולים. וכן כתב הב"ח (סימן צא), דאין ללבוש בעת התפלה בתי ידים כדרך עוברי דרכים, וקורא אני עליהם אל תבואני רגל גאוה ויד רשעים אל תנידני. והובא במגן אברהם ובמשנה ברורה (שם ס"ק יב... ובשו"ת נטע שורק (אורח חיים סימן ו') כתב, דשמא באלו שהם עשויים מעורות מלאים צמר, וניכר שזה מחמת הקור, שרי להתפלל בהם. [והדבר תלוי אם הדרך לעמוד כן בפני גדולים[footnoteRef:18]]". [18:  ילקוט יוסף תפילה א הערות סימן צא.] 

מסוגייתנו למד הרב עובדיה יוסף שיש לחתן לתת טבעת על אצבע הכלה ללא חוצץ, והוא מצדד להתיר כן אפילו בכלה נדה[footnoteRef:19]. [19:  שו"ת יביע אומר חלק ה - אבן העזר סימן י אות ג. האחרונים דנים לגבי כפפות לשוחט, מוהל וסופר סת"ם. לקט למשל נמצא כאן:  https://daf-yomi.com/DYItemDetails.aspx?itemId=16330 
] 

4. שיחת המלך והמלכה
זהות המלך והמלכה עמומה. "פרש"י מלכי בית חשמונאי עכ"ל. לא ידעתי א"כ מדוע שאל לכה"ג הלא הם בעצמם כהנים גדולים היו. ואולי ממלכי הורדוס או ארסתובלוס שלא הי' כה"ג מימיו כידוע[footnoteRef:20]". ייתכן שהדבר תלוי במחלוקת גרסאות. בסוגיה בפסחים נאמר שהחליטו להתייעץ עם יששכר, בהיותו "מקריב קרבנות כל יומא", אם כן אין הכרח שהיה כהן גדול, ואולי כך נקט רש"י. אולם כאן הגרסה לפנינו היא: "דכהן גדול הוא, וקים ליה". ובספר משמר הלוי רוצה לפרש חילוקי הגרסאות, על פי המבואר בירושלמי שהביאו התוס' בחגיגה [יז א ד"ה אין], שנחלקו אמוראים, האם כהן גדול היה מקריב בכל יום תמיד של שחר ותמיד של בין הערבים, או שהיה עושה כן רק בשבת [ולדעת הכל, היה הרשות בידו להקריב בכל עת שירצה]. ואם כן, גירסת הגמרא בפסחים, מכוונת היא לפי דברי האומר שהיה מקריב בכל יום, וגירסת הגמרא כאן מכוונת לפי החולקים בירושלמי[footnoteRef:21]".  בהמשך נראה שלדעת בעל ערוך לנר, מדובר כאן בינאי המלך, כפי שמופיע בגרסה שלפנינו. ינאי אכן לא נודע בשל יתר סובלנות[footnoteRef:22]. מכל מקום, סיפרה הגמרא שהאירוע החל בשיחה סתם של המלך והמלכה, לא בהקשר של סעודה, "כי מן השמים היה זה, כדי שיקבל יששכר איש כפר ברקאי ענשו[footnoteRef:23]".	Comment by אבי ונגרובר: בגמרא כתוב במפורש שהמלך הוא ינאי [20:  חתם סופר פסחים נז, א.]  [21:  חברותא כאן, הערה 107.]  [22:  והרג "כל חכמי ישראל" (קידושין סו, א).]  [23:  'בניהו' פסחים נז, א.] 

5. השאלה העומדת לדיון
"פירש"י דהמלך אמר גדי טוב למאכל יותר מן הכבש. הכתר ישועה (כריתות כח ב) תמה, דאיך שייך לדון מה טוב למאכל, והא לא שייך בזה הכרעה, דהענין תלוי בטבע בני אדם: לזה גדי ערב לחכו ולזה כבש. וכתב דאפשר דאין כוונת רש"י שדנו מה ערב, אלא אם כבש או גדי יותר מועילים ובריאים לגוף. ורבינו גרשום בסוף כריתות פירש דהמלך והמלכה דנו מי טוב יותר לקרבן האם כבש או עז[footnoteRef:24]". [24:  דף על הדף שם.] 

"מלכא אמר גדי' יאי. אולי יאמר שדברו ברמז אי הת"ח עדיף או העשיר שיכול להחזיקו ויהי' שניהם בידו. וזהו גדיא יאי הוא העשיר בעל המזל מלשון גד גדי. והיא אמרה אימרא יאי הוא הת"ח באמירת שפתיו וגם רמוזים המה בקרבנות אלו ממש טלה ושעיר המרמז על ת"ח שהוא כטלה סבלן, ושעיר – העשיר. אתוון דדין כאתוון דדין ושניהם כא' טובים לקרבן". אולי המלך חשב שהכוהן הגדול יתמוך בדעתו שהעשיר עדיף, "שהרי בבית שני נתמנו כה"ג בממונא יתירא דיהבי למלכא אעפ"י שהיו ע"ה". פיו של יששכר הכשילו שאמר 'יסיק לתמידא', שתלמיד חכם הוא בבחינת 'תמיד', בניגוד לעשיר המחזיק לומדי תורה[footnoteRef:25].  [25:  חתם סופר שם.
] 

6. המסקנה
"בכל פרשיות הקרבנות תמיד נאמר: כבש ואח"כ עז, ופעם אחת שינתה התורה עז לפני כבש, מלמד ששניהם שקולים. ובספר שושנים לדוד מהגאון רבי דוד פרדו על המשניות מופיעה שאלה פשוטה: אם באמת שניהם שקולים, מדוע בכל זאת הקפידה התורה לכתוב תמיד את הכבשים לפני העיזים? ומיישב רבי דוד פרדו, דהנה בגמ' בשבת ע"ז: איתא שרבי זירא שאל את רבי יהודה מדוע מדרך טבע העולם העזים הולכים לפני הכבשים, והוא ענה לו: כברייתו של עולם ברישא חשוכא והדר נהורא, העזים שחורות והכבשים לבנות, כברייתו של עולם, קודם היה ערב ואח"כ בוקר. ובקדשים ידוע שהלילה הולך אחר היום, יום ולילה, ולכן בקדשים הקפידה התורה לכתוב קודם כבשים ואח"כ עזים, כדי לסמל שבקדשים הלילה הולך אחר היום ההיפך מברייתו של עולם[footnoteRef:26]". "שקולים הם - ... על המעלה והחשיבות לפני ה' יתברך. ואין הכי נמי הטעם של אימרא עדיף[footnoteRef:27]". [26:  דף על הדף פסחים נז, ב.]  [27:  בן יהוידע, סוף פסחים נז, א.] 

7. עונשו של יששכר
יש לבאר מדוע היה עונשו של יששכר כה חמור, ומדוע שמחו בכך חכמים. החתם סופר ראה באירוע תמרור אזהרה חשוב: "כדי שלא ילמדו הכהנים שאינם מהוגנים הבאים אחריו לבזות קדשים כמוהו. ועתה יוסרו ולא יעשה כמוהו[footnoteRef:28]". [28:  חתם סופר פסחים נז, ב.] 

המהרש"א מדגיש את העונש שהוטל על יד ימין: "כיון דעיקר עבודה בימין והוא כרך ידיה בשיראי בשעת עבודה נגזר עליו מן השמים למשקליה למטרפסיה בהאי עלמא ליפסקיה אותה יד ימין ולא היה יכול להציל עצמו ביד שמאל[footnoteRef:29]". הבן איש חי ובעל ערוך לנר מציעים חטא מיוחד המיוחס לכל יד. [29:  מהרש"א פסחים נז, ב.] 

"נתחייב עונש מן השמים בשתיהם, והיינו הימין שהיה כורך אותה ועובד בה, והשמאל שהייתה עושה הכריכה על הימין, והיא התחילה ברע תחילה, לכך היא לקתה תחילה[footnoteRef:30]". [30:  בן יהוידע, פסחים נז, א ד"ה שמע.] 

כאמור, בערוך לנר מציע, בעקבות הסבר בעל 'באר שבע' שהיה כאן גם עוון ריבוי בגדים, שעונש יד שמאל הוא על ריבוי בגדים, וימין – על החציצה. "היו בו במה שכרך שיראין שני חטאים חציצה וייתור בגדים אכן כבר כתבתי שאם הי' חציצה ולאו עבודה היא לא שייך חיוב ייתור בגדים. ואם הי' חציצה או לא זה הי' תלוי בכוונתו שאם דרך כבוד כרך אז לקיחה ע"י דבר אחר שמה לקיחה ואין כאן חציצה ולא בזיון קדשי שמים שלא כוון לבזותם, ולדעת ר' יוחנן אפילו ייתור בגדים אין כאן. אבל לא פסקינן כר' יוחנן ויש כאן ייתור בגדים אם אין כאן חציצה ולפי המבואר בזבחים (יט א) חיוב ייתור בגדים הוא בין ביד ימין בין ביד שמאל, אבל חציצה לא שייך רק בימין שראוי לעבודה ולכן כיון שהקב"ה מעניש מדה כנגד מדה אם הי' נענש רק בקציצת יד שמאל לא הי' ניכר רק שעבד בייתור בגדים ששייך גם בשמאל ... ולכן נענש שפסקוהו לימיני' להראות שביזה כבוד שמים בשיראין[footnoteRef:31]". [31:  ערוך לנר כאן.] 

8. תלמידי חכמים מרבים שלום
לדעת בעל ערוך לנר, המאמר המסיים בעניין תלמידי חכמים, קשור ישירות למעשה. "שאם הי' יששכר תלמיד חכם לידע מקרא ומשנה, לא בלבד שהי' שלום לו אלא שגם הי' מטיל שלום בין מלך למלכה, שלא לנצח דעת האחד על האחר. שאם הי' משיב כהוגן וכתורה, הי' אומר להם שדעת שניהם כדין .שכבש וגדי אין לאחד יתרון על האחר, ועי"ז לא יהי' קפידא למלך שנתנצח. הרי שת"ח מרבים שלום בעולם". אכן, כל הנוגעים בדבר למדו לקח: 
"מעשה במלך ומלכה שאמרו לעבדיהם: צאו ושחטו עלינו את הפסח, ויצאו ושחטו עליהן שני פסחים. באו ושאלו את המלך, אמר להם: לכו ושאלו את המלכה. באו ושאלו מן המלכה, אמרה להם: לכו ושאלו את רבן גמליאל. באו ושאלו את רבן גמליאל, אמר להם: מלכה ומלך דדעתן קלה עליהן[footnoteRef:32] - יאכלו מן הראשון, אנן - לא נאכל לא מן הראשון ולא מן השני"[footnoteRef:33]. [32:  "שאין מקפידין אם גדי אם טלה" (רש"י פסחים פח, ב).]  [33:  פסחים פח, ב.] 

"מפני שע"י מחלוקת שבין מלך למלכה אי גדי יאות אי טלה יאות נעשה מחלוקת ופורענות. לכן כשאירע דבר ששחטו לפסח גדי וטלה ושצריך הכרעה מה טוב יותר, נשמר המלך ואמר: אני לא אעשה כינאי ולא אבאר דעתי בזה אלא הכל יהי' כדבר המלכה, לכו ושאלו אותה. אכן היא ג"כ מטעם זה בעצמו לא רצתה להכריע. ועי"ז הי' לחוק שלא יקפידו מלך ומלכה להכריע אי טלה יאות או גדי יאות... ומפני שהפורענות נתהוה אז ששאלו ליששכר שלא הי' בקי בתורה, לכן אמרה המלכה באו ושאלו את ר"ג[footnoteRef:34]".   [34:  ערוך לנר כאן.] 

9. הקשר בין המימרא לסיום המסכת
הפשוט ביותר בהסבר הקשר בין האמרה 'תלמידי חכמים' לבין מה שקדם לה, הוא לומר ש"לא רצה לסיים בדבר רע של יששכר איש כפר ברקאי... וע"כ מסיים בדבר הכי טוב - שלום[footnoteRef:35]". [35:  דף על הדף כח, ב.] 

כמה מסכתות מסתיימות במאמר זה. הגאון מוילנא גילה ששמותיהן מרכיבים את המילה 'בניך': "אלו המסכתות: ברכות, נזיר, יבמות כריתות סיומא דידהו בתיבת 'בניך', שהוא ר"ת של אלו המסכתות[footnoteRef:36]".  [36:  חידושי הגר"א, אמרי נועם, ברכות סד, א.] 

בעל ערוך לנר מוצא כאן ניגוד חיובי לכרת:
"מצאו מסדרי הש"ס רמז לזה בכפל בניך בפסוק זה דהו"ל לסיים: 'ורב שלומם' ולא לכפול 'בניך'. ולכן אמרו דבניך מרמז על ד' מסכתות אילו... ושענינם הוא לתועלת השלום דהנה למעלה כבר ביארנו תועליות השלום לפי מחלקותיהן וכמו כן יחלק השלום לפי ענינו לד' מחלקות והן שלום בין הקדוש ברוך הוא לאדם, בין אדם לחבירו, בין איש לאשתו, בין גוף ונשמה. ועל אילו מרמזים עניני ד' מסכתות האלה ... כריתות - עניני שלום שבין גוף ונשמה. שענין כרת נתבאר בדברי רז"ל שתועלת המצות שאדם מקיים בעה"ז הוא ליתן קיום לנפש הבהמי שבגוף לבל יכלה גם אחר הפרד הרוח החיים ממנו, ושיהי' קישור תמידי בין הנפש השוכן בארץ ובפרט על הקבר, ובין הרוח אשר משכן כבודו בגן עדן התחתון ובין הנשמה אשר משכנה בגן עדן העליון. אשר על כן מתפללים על הקברים. ובזה הדרך ע"י הקישור הזה ישוב לעת התחיי' הרוח אל הגוף ויחיו יחדיו. אבל כשיחטא האדם בעבירה שחייב כרת, אז נכרת הנפש מן רוח ונשמה כדכתיב גבי כרת: ונכרתה הנפש ההיא.  ועי"ז לא בלבד שכל ימי חייו על הארץ אין עוד קשור בין נפשו הבהמיות ונשמתו האלקי, אלא גם אין לו תקוה שיקום בתחיית המתים ויאבד נצח. ולכן ענין מסכת כריתות היא השלום הרביעי לעשות שלום בין גוף ונשמה בעה"ז ובעה"ב שישמר האדם מאותן עבירות שחייב כרת עליהם ושגורמין פירוד ביניהם. ואם חטא איך יביא קרבן וישוב מחטאו למען ישוב ויאור בקרב נפשו נשמתו נר ד' [footnoteRef:37]". [37:  ערוך לנר יבמות קכב, ב.
] 

